  Виталий Пронин Дэри ёрос больницаысь акушер-гинеколог Татьяна Терехова Пироговлэн орденэныз пусъемын.Туспуктэм: "Мынам Удмуртие" ТРК-лэн ВК бамысьтызПироговлэн орденэз туэ инвожо толэзе кылдӥз. Та сярысь Указ юнматӥз Россилэн Президентэз Владимир Путин. Нырысетӥосыз пӧлын сое басьтӥзы коронавирусэн нюръяськись эмчиос но волонтёръёс. Удмуртиын та орденэн данъязы Ижысь ӝог эмъюрттэт сётонъя станциысь фельдшерез Сайдаш Галимуллинэз но Дэри ёрос больницаысь акушер-гинекологез Татьяна Тереховаез. Удмурт кышномурт эмудысын 45 арлэсь кема ужа ни. Дэри ёросын эмчи луыса со дышетскыкуз ик тыршыны кутскиз ни. Огвакытэ стационарысь гинекологияя ёзэн кивалтӥз, берло выжиз нылкышно консультацие. Нош туэ оштолэзьысен ик ковид-центрын ужаз. Мария Петрова  